Гео Милев
Малък Сечко

chitanka.info

Що за хала

завилняла —

вятър, дъжд и сняг!

Вей, завява,

заслепява

ни очите чак!

Малък Сечко,

Сечко-Бечко,

стига се люти!

Не върлувай,

не бушувай —

спри гнева си ти!

Духаш, чукаш

и се пукаш

ала пролетта

пак ще блесне

посред песни,

радост и цветя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.